Gereformeerde kerk Cullinan - Wikipedia
Sluit in Boskop
Huidige predikant(e) Gerhard Niemann
Belydende lidmate 171
Adres R515, tussen Rayton en Cullinan
Stigtingsdatum 10 September 1966
Afgestig van Bronkhorstspruit
Eerste predikant N. Droomer (1973–1983)
Die Gereformeerde kerk Cullinan.
Ds. Nardus Droomer, leraar van 1973 tot 1983 (die eerste leraar).
Die Gereformeerde kerk Cullinan is die sesde oudste van die 11 gemeentes in die GKSA se Klassis Oostelike Pretoria en in 2015, toe hier 171 belydende en 41 dooplidmate was, die vyfde kleinste.
Die Gereformeerde kerk op Cullinan is op 10 September 1966 van die Gereformeerde kerk Bronkhorstspruit afgestig. Aan die begin het die gemeente uit agt wyke bestaan en is eredienste in die Presbiteriaanse kerk, toe die skoolsaal en later die Voortrekkersaal gehou. Eindelik het die gemeente 6 morg kerkgrond teen R112,50 per morg van die Zonderwater-gevangenis aangekoop. Eers is net ’n kerksaal gebou wat op 26 Julie 1970 in gebruik geneem is. Die koste was R21 000 en dr. B.R. Kruger het die hoeksteen op 2 Mei 1970 gelê.
Die eerste orrel is geskenk deur die moedergemeente en is later vang deur ’n unieke pyporreltjie, wat nie eens voetnote het nie en moontlik die kleinste in die kerkverband is. Later is die saal in ’n kerk omskep met die aanbou van die vleuels en moederskamer.
Die gemeente se eerste pastorie was ’n huis wat iemand gratis aan die gemeente beskikbaargestel het. Eindelik het die gemeente ’n ruim en doeltreffende pastorie laat bou teen ’n koste van sowat R30 000. Die katkisasielokale, wat bestaan ’n klaskamers en ’n saal, het die lidmate self gebou op ’n deel van die terrein van die ou Italiaanse krygsgevangekamp.
Droomer, Nardus, 1973 – 1983
Bogaards, dr. Arie Hendrik, 1984 – 1986,
Van der Walt, Marthinus Johannes, 1987 – 1988
Aucamp, Lourens Daniël, 1989 – 2005 (aanvaar sy emeritaat)
Oosthuizen, Ockert Almero, 2005 – 2009
Niemann, Gerhardus Johannes, 2010 – hede
Ontsluit van "https://af.wikipedia.org/w/index.php?title=Gereformeerde_kerk_Cullinan&oldid=1691175"